钦定古今图书集成/方舆汇编/边裔典/第016卷 > 后汉
## 钦定古今图书集成/方舆汇编/边裔典/第016卷 > 后汉

### 高祖天福十二年高丽始行后汉年号

按《五代史》不载按《朝鲜史略》，二年始置光军司。初，
崔彦㧑之子光引以宾贡入晋，为契丹所虏，以才见
用，知契丹将侵我，为书报之，故选军三十万，号“光军”，
始行后汉年号。

### 隐帝乾祐三年高丽王武卒子昭立

按《五代史汉隐帝本纪》，不载。按高丽本传：“乾祐三
年，武卒，子昭立。王氏三世终五代，常来朝贡。其立也，
必请命中国，中国常优答之。其地产铜银。”

按《朝鲜史略》，四年，大臣王式廉卒。式廉，太祖从弟也。
以勤恪久镇西京，定王规之乱。及卒，谥“威静王。”薨，弟
昭受禅立。王信图谶，将移都西京，大营宫室，怨讟胥
兴。